Wayne Bridge (futbolchi). Wayne Michael Bridge (5-avgust, 1980-yil) – angliyalik sobiq professional futbolchi va chap qanot himoyachisi. Southampton akademiyasini bitirgandan soʻng, u 1998-yilda Southhampton klubida debyut qilgan va Chelsea klubi safiga qoʻshilguncha 150 marta maydonga tushgan. Stamford Bridgedagi olti yillik faoliyati davomida 3 marotaba mahalliy chempionatlarda gʻolib boʻlgan. U, shuningdek, 2009-yilda Manchester Cityga qoʻshilishdan oldin Fulham jamoasi tarkibida ijarada toʻp surgan. Manchester City klubi safida toʻrt mavsum davomida qoldi, ammo oxirgi ikkala mavsumlarini West Ham va Sunderland jamoalarida ijaraga oʻtkazgan. 2012—2013-yillarda Brighton & Hove Albion bilan Chempionshipda ishtirok etgan. U 2014-yilda Reading klubi bilan oʻtkazgan bir mavsumdan soʻng faoliyatini tugatdi. Bridge 2002-yildan 2009-yilgacha Angliya milliy jamoasida 36 marta maydonga tushgan va FIFA Jahon chempionati va UEFA Yevropa chempionati 2004 turnirlarida ishtirok etgan. Klubdagi faoliyati. Southampton. Olivers Battery FC uchun oʻynayotganda uni Mikki Adams koʻrgan va 1996-yil iyul oyida uni Southampton klubiga tavsiya qilgan. U 1997-yil 13-avgustda Portsmouth qarshi markaziy hujumchi sifatida zaxira jamoada debyut qilgan va 1998-yil yanvar oyida professional futboldagi debyutini qilgan. Bridge 1998-yil 16-avgustda (1998—99-yilgi mavsumning 1-turida) Jon Beresford oʻrniga zaxiradan maydonga tushib Angliya Premier ligasida debut qildi. U birinchi mavsumda, Southampton safida 15ta oʻyinda asosiy tarkibda boshlagan. Oʻzining besh yillik faoliyati davomida umumiy 173 ta oʻyin oʻtkazgan hamda Wimbledon va Bolton Wanderersga qarshi ikkita gol urgan. Chelsea. Bridge 2003-yil iyul oyida 7 million funt funtlik pul va Graeme Le Saux evaziga Chelsea klubiga oʻtdi. Bridge 2004-05-yilgi mavsumni yangi murabbiy José Mourinho ostida muntazam oʻynashni boshlagan. Chelsea u asosiy tarkibda yoʻqligida Premyer Liqada gʻalaba qozongan, lekin Bridge oltin medalni olish uchun yetarlicha oʻyin(15 marta) oʻtkazgan. Manchester City. 2009-yil 2-yanvarda, Bridge £10 million evaziga Manchester City klubi safiga koʻchib oʻtgan. U klub safida 25-raqamda toʻp suradi. 2009-10-yilgi mavsumda, raqamini 3 ga oʻtkazadi. West Ham United (ijara). 2011-yil 12-yanvar kuni Bridge West Ham United klubi safiga mavsum oxirigacha ijaraga qoʻshilgan. Bridge ijara muddati tugashidan oldin West Ham uchun barcha musobaqalarda 18 ta oʻyin oʻtkazgan. Sunderland (ijara). 2012-yil 31-yanvarda, Bridge 2011-12-yilgi mavsum oxirigacha ijara shartnomasi bilan Sunderland qoʻshilganligi eʼlon qilindi. Brighton & Hove Albion (ijara). 2012-yil 6-iyul kuni Bridge „Brighton & Hove Albion“ klubiga mavsum davomida ijara asosida qoʻshilishi tasdiqlandi. Reading va faoliyatini tugatishi. 2013-yil iyun oyida Bridge bir yillik shartnoma imzolagan. 2014-yil 6-may kuni Bridge klub uchun bir mavsum oʻynagandan soʻng, 12 oʻyin oʻtkazadi va keyinchalik professional futboldagi faoliyatini tugatadi.